– સીનિયર સિટીઝન્સને આ સ્કીમ અંતર્ગત વધુમાં વધુ ૮.૩૫ ટકા સુધી વળતર મળશે જે તે પાંચ વર્ષના ગાળા માટે એફડી કરાવે છે તો.કંપની અથવા કોર્પોરેટ સામાન્ય લોકો માટે એફડી સ્કીમ લાવે છે. કારોબાર વધારવા માટે આ રીતે રૂપિયા મેળવવામાં આવે છે. લોકો બેંકની જગ્યાએ તેમની એફડી સ્કીમમાં રોકાણ કરે છે કારણ કે તે બેંક કરતાં વધારે વ્યાજ આપે છે. જોકે આ એફડી સ્કીમમાં થોડું જોખમ હોય છે. જેમ કે જો કંપનીનું પ્રદર્શન ખરાબ રહે અને કંપની બંધ થઈ જાય તો એફડીના રોકાણકારોની ડિપોઝિટની ચૂકવણી કરવામાં સૌથી છેલ્લી પ્રાયોરિટી આપવામાં આવશે. આ જ કારણ છે કે કંપનીઓ આ એફડી સ્કીમ પર વધારે વ્યાજ આપે છે. જોકે આ જોખમથી બચવા માટે તમારે જે તે કંપનીનું રેટિંગ જરૂર જોઈ લેવું જોઈએ. આઈસીઆરએ, ક્રિસિલ અને બીડબલ્યૂઆર કંપનીઓના પ્રદર્શનના આધારે તેનું રેટિંગ કરે છે. જો કંપનીનું રેટિંગ સારું હોય તો તમારું રોકાણ તેમાં સુરક્ષિત રહેશે. ઉપરાંત જે તે કંપનીની એફડીમાં રોકાણ કરતાં પહેલા તેનો ઈતિહાસ એક વખત જરૂરી જોઈ લેવો જોઈએ.